11. ΒΑΣΙΛΙΚΟΝ ΔΙΑΤΑΓΜΑ της 15 Νοεμ. /9 Δεκ. 1952 (ΦΕΚ Α΄ 336) Περί πειθαρχίας, πειθαρχικών παραβάσεων και πειθαρχικών ποινών των πολιτικών υπαλλήλων του Γραφείου Ευρέσεως Ναυτικής Εργασίας. Έχοντες υπ’ όψιν: 1.Το άρθρ. 8 παρ. δ΄ του Ν.Δ. 1289/1949 (ΦΕΚ 293Α΄ ). 2.Την υπ’ αριθ. 757/1952 σύμφωνον γνώμην του Α.Σ.Δ.Υ . και 3.Την υπ. αριθ. 771/1952 γνώμην του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον. -Μέχρι ενάρξεως της εφαρμογής και εις τους υπαλλήλους Νομικών Προσώπων Δημοσίου Δικαίου των διατάξεων περί πειθαρχίας, πειθαρχικών παραβάσεων και πειθαρχικών ποινών ως και του τρόπου επιβολής και του Νόμ. 1811/1951 «περί κώδικος Καταστάσεως Δημοσίων Υπαλλήλων», αι διατάξεις του Ν.Δ. 1364/1942 «περί πειθαρχικής διώξεως των πολιτικών υπαλλήλων του Υπουργείου Εμπορικής Ναυτιλίας» εφαρμόζονται και εις τους πολιτικούς υπαλλήλους του Γραφείου Ευρέσεως Ναυτικής Εργασίας του Διευθυντού του Νομικού τούτου προσώπου έχοντος την πειθαρχικήν δικαιοδοσίαν την οριζομένην δια τους Διευθυντάς των εν αυτώ αναφερομένων Νομικών Προσώπων. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. 